**Skákfélag Akureyrar**

**Ársskýrsla fyrir 2017-2018**

(1. júní 2017-31. maí 2018)

**Innra starf, almennt:**

Skákfélagið hefur reglubundna dagskrá allt árið með áherslu á mánuðina september til maí. Á nýliðnu starfsári voru haldnir 78 almennir taflfundir og um 80 barna- og unglingaæfingar. Fastir tafldagar (frá septemberbyrjun til maíloka) eru á fimmtudögum og sunnudögum. Þá fara fram skákmót, ýmist hraðmót í eitt skipti eða lengri mót í allt að 9 skipti. Einnig fyrirlestrar um skáktækni og skáksögu.

Föst mót á starfsárinu eru:

* Skákþing Akureyrar (haldið árlega frá 1938)
* Hraðskákmót Akureyrar
* Bikarmótið (oftast háð um páska)
* Startmótið (í upphafi starfsárs ágústlok/byrjun september)
* Haustmót Skákfélags Akureyrar
* Hausthraðskákmótið
* Atskákmót Akureyrar
* Jólahraðskákmótið
* Hverfakeppnin

Auk þessa hraðmót, s.s. mótaröð í hraðskák, skylduleikjamót, 15 mín. mót.

Haldnir voru 9 stjórnarfundir á á árinu, auk aðalfundar.

Skráðir félagar (11 ára og eldri) eru 80.

**Innra starf, barna og unglingamál:**

Æfingar voru á eftirtöldum dögum:

Mánudaga 16.30-17.30 og 17.30-18.30 almennur flokkur.

Miðvikudaga 17.00-18.30, framhaldsflokkur.

Auk þessara föstu tíma eru aukaæfingar eftir samkomulagi. Allt unglingastarf félagsins er unnið í sjálfboðavinnu.

Föst mót í yngri flokkum eru:

* Skákþing Akureyrar í yngri flokkum,
* Skólaskákmót Akureyrar (fyrir grunnskóla, eldri og yngri flokkur),
* Haustmót yngri flokka.

Þá hefur verið haldið mót á skákdaginn 26. janúar undanfarin ár.

Skólamót voru haldin í Lundarskóla, Síðuskóla og Brekkuskóla á starfsárinu.

**Ytra starf:**

Skákfélag Akureyrar á aðild að Skáksambandi Íslands og tekur þátt í margvíslegu starfi á vegum þess. Félagið á fulltrúa í stjórn sambandsins, í æskulýðsnefnd og landsbyggðarnefnd.

Félagið sendi þrjár sveitir til keppni á Íslandsmóti skákfélaga sem háð er í tveimur lotum, í október og mars. A og B-sveitir félagsins tefldu í 1. deild og þar varð A-sveitin í fjórða sæti af 10 en B-sveitin hafnaði í 10. sæti og féll í 2. deild. C-sveit félagsins tefldi í 3. deild og hafnaði í 6. sæti af 16 sveitum.

Félagið tók þátt í landskeppni við Færeyinga ásamt Skákfélaginu Hugin (Norðurlandsdeild). Keppni þessi hefur verið haldin annað hvert ár frá 1978; til skiptis á Norðurlandi og í Færeyjum. Í þetta sinn var teflt í Runavík í Færeyjum og bar íslenska sveitin sigur úr býtum, fékk 13,5 vinninga gegn 8,5 vinningi Færeyinga. Er þetta í fyrsta sinn í átta ár sem íslenska liðið hefur betur.

Tveir félagsmenn á grunnskólaaldri unnu sér þátttökurétt á Íslandsmóti í skólaskák sem haldið var í Reykjavík í maíbyrjun.

Í september tóku þeir Jón Kristinn Þorgeirsson og Símon Þórhallsson þátt í Evrópumótinu í skák (U-18) í Mamaia í Rúmeníu og stóðu sig báðir með prýði. Jón Kristinn telfdi einnig á

Norðurlandamótinu í skólaskák sem fór fram í Finnlandi í febrúar og hefnaði þar í 3. sæti í A-flokki.

Félagið atti kappi við skáksveit af höfuðborgarsvæðinu í flokki öldunga (+60) á 11 borðum. Þessi keppni er árlega háð í Flóðvangi í Vatnsdal.

13 félagsmenn tóku þátt í Alþjóðlega Reykjavíkurskákmótinu í apríl.

Félagið tók þátt í dagskrá Barnamenningarhátíðar í Hofi sumardaginn fyrsta, þar sem börn og foreldrar þeirra fengu að kynnast leyndardómum skáklistarinnar.

**Annað:**

Aðalfundur félagsins var haldinn 24. september 2017. Þessir voru kjörnir í stjórn:

* Formaður: Áskell Örn Kárason
* Varaformaður: Sigurður Arnarson
* Ritari: Andri Freyr Björgvinsson
* Gjaldkeri: Smári Ólafsson
* Umsjónarmaður eigna: Haraldur Haraldsson
* Meðstjórnandi: Pia Sigurlína Vinikka

Aðstöðu hefur Skákfélagið í Íþróttahöllinni við Skólastíg, í tveimur stofum sem gengið er inn í á vesturhlið Íþróttahallarinnar.

Heimasíða félagsins er skakfelag.blog.is. Þar eru birtar tilkynningar og fréttir af starfseminni.

Akureyri 25. ágúst 2018

Áskell Örn Kárason

formaður Skákfélags Akureyrar